21. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. 53/3855 της 30 Οκτ./8 Νοεμ. 1972 (ΦΕΚ Β' 953) Περί αυξήσεως των υπό του Ταμείου Συντάξεων Προσωπικού Εφημερίδων Αθηνών και Θεσσαλονίκης καταβαλλομένων συντάξεων. Έχοντες υπ' όψιν: α)Τας διατάξεις της παρ. 4 του άρθρ. 1 του Ν.Δ. 4577/1966. β)Την δια της υπ' αριθ. 20/27.6.72 αναφοράς, υποβληθείσαν ημίν πρότασιν του Διοικητικού Συμβουλίου του Ταμείου Συντάξεων Προσωπικού Εφημερίδων Αθηνών και Θεσσαλονίκης. γ)Την υπ' αριθ. 240/9.10.72 απόφασιν της Επιτροπής Οικ. Υποθέσεων, αποφασίζομεν: 1.Αυξάνονται από 1ης Οκτ. 1972 κατά 10% αι υπό του Ταμείου Συντάξεων Προσωπικού Εφημερίδων Αθηνών και Θεσσαλονίκης καταβαλλόμεναι συντάξεις. 2.Της κατά τα ανωτέρω αυξήσεως δεν δικαιούνται οι συνταξιοδοτηθέντες και εφ' εξής συνταξιοδοτηθησόμενοι εφ' όσον δια τον υπολογισμόν της συντάξεώς των ελήφθησαν υπ' όψιν εν όλω ή εν μέρει αποδοχαί αναγόμεναι εις χρονικόν διάστημα μετά την 1ην Ιαν. 1971. 